**Proces - verbal**

**al ședinței ordinare a Consiliului Județean Vrancea**

**din data de 16 iulie 2025**

În data de 16 iulie 2025, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

**Președintele Consiliului Județean Vrancea, domnul Nicușor Halici,** a deschis ședința ordinară, convocată prin Dispoziția nr. 166 din 10 iulie 2025, cu îndeplinirea procedurilor legale în materie. Ședința s-a desfășurat cu prezența fizică a aleșilor locali, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 28 de consilieri județeni din 32 de consilieri județeni în funcție. Absenți au fost doamna Munteanu Ludmila Gianina și domnii: Matei Claudiu, Toader Constantin, Pîslaru Sorin.

**Președintele Consiliului Județean Vrancea, domnul Nicușor Halici** a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

În conformitate cu prevederile legale, domnul președinte Nicușor Halici a dat cuvântul doamnei Rogozeanu Veronica, înlocuitoare de drept a doamnei secretar general al județului, doamna Raluca Dan pentru a supune spre aprobare procesul-verbal al ședinței extraordinare din 18 iunie 2025.

**Fiind supus votului, procesul -verbal a fost aprobat cu unanimitate de voturi.**

**Președintele Consiliului Județean Vrancea, domnul Nicușor Halici** a propus suplimentarea ordinii de zi cu 6 (șase) proiectele de hotărâri definitivate după convocarea ședinței, proiecte care au parcurs etapele impuse de Codul Administrativ, având rapoartele și avizele cerute de lege:

**21.** Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2025.

**22.** „ Actualizarea devizului general și a indicatorilor tehnico-economici pentru obiectivul de investiții Parcul Memoriei Naționale “Stejarii României - 100 de ani de istorie și demnitate” RoMândria”.

**23.** „ Aprobarea indicatorilor tehnico-economici actualizați și a devizului general actualizat pentru obiectivul de investiții „Modernizare DJ 204D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” județul Vrancea, aprobat pentru finanțare prin Programul național de investiții „Anghel Saligny”.

**24.** „ Actualizarea Devizului general și a indicatorilor tehnico-economici pentru obiectivul de investiție ,,REABILITARE POD DIN BETON ARMAT PE DJ 204 G, PESTE RÂUL PUTNA, COMUNA VULTURU, SAT BOȚÂRLĂU, KM. 16+550”.

**25.** „ Aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”.

**26.** „ Solicitarea delegării temporare a dreptului de administrare a unor sectoare de drum aflate în intravilanul municipiului Adjud, de la UAT municipiul Adjud-Consiliul Local al municipiului Adjud către în favoarea UAT județul Vrancea-Consiliul Județean Vrancea în vederea efectuării unor lucrări de reabilitare și modernizare infrastructură rutieră și trotuare”.

**Atât suplimentarea ordinii de zi, cât și ordinea de zi a ședinței în integralitatea sa au fost aprobate cu unanimitate de voturi.**

Președintele consiliului județean a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese, precizând ca domnul consilier Marin Vasile a anunțat deja ca se va abține de la votarea proiectului de hotărâre înscris la poziția 12 pe ordinea de zi.

Totodată a menționat că nu a fost depus nici un amendament la proiectele de hotărâri supuse dezbaterii.

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „Neexercitarea dreptului de preemțiune la vânzarea imobilului monument istoric ,,Casa Leon Cracalia”, cod VN-II-m-B-06421 situat în Municipiul Focșani, județul Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 2** proiectul *„*Aprobarea Planului de analiză și acoperire a riscurilor al județului Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 3** proiectul privind “Emiterea avizului consultativ pentru Planul anual de acțiune privind serviciile sociale administrate de Consiliul Local Străoane și Consiliul Local Păunești, pentru anul 2025.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 4** proiectul privind „Inființarea Organizației de Management al Destinației „Vin în Vrancea”.

**Președintele Consiliului Județean Vrancea, domnul Nicușor Halici** a ținut să precizeze faptul că oricine dorește să adere la acest oraganism, este încurajat să o facă, sporind astfel șansele de promovare.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 5** proiectul privind „Transformarea unui post din statul de funcții al Serviciului Public Comunitar Județean de Evidență a Persoanelor Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 6** proiectul privind “Transmiterea în folosință gratuită Administrației Naționale a Rezervelor de Stat și Probleme Speciale – Structura Teritorială pentru Probleme Speciale Vrancea, a unor bunuri”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 7** proiectul privind „Transmiterea sectorului de drum județean 204 G, de la km 4+650 până la km 6+150, din administrarea Consiliului Județean Vrancea în administrarea Consiliului Local Biliești, județul Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 8** proiectul privind„Preluarea imobilului drum neclasificat de utilitate privată identificat în cărțile funciare nr. 52521, 52522 și 52523 Vânători (fost DC 144) din domeniul public al UAT Comuna Vânători în domeniul public al UAT Județul Vrancea”.

**Președintele Consiliului Județean Vrancea, domnul Nicușor Halici** a precizat că este vorba de drumul pietonal din zona protejata a Crângului Petrești, unde va exista o excepție: se va utiliza un vehicul electric cu viteza maxima de 10 km/h, destinat tranportului copiilor catre Centrul Comunitar de Servicii pentru Copii cu Dizabilități.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 9** proiectul privind „Modificarea „Hotărârii Consiliului Județean Vrancea nr. 183/17.08.2023 pentru actualizarea valorică și cantitativă, a masei lemnoase aferenta unui număr total de 147 arbori cu un volum brut actualizat de 400,38 m.c.”, în evidențele contabile ale patrimoniului Unității Administrativ-Teritoriale Județul Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 10** proiectul privind “Valorificarea prin vânzare la licitație a masei lemnoase din zona Crâng Petrești, aferentă unui număr de 1.666 arbori cu un volum brut de masă lemnoasă de 792,4 m.c., astfel: 535 de arbori cu un volum brut de 299,86 m.c., 51 de arbori cu un volum brut de 18,00 m.c., respectiv 1080 de arbori cu un volum brut de 474,54 m.c.”.

**Președintele Consiliului Județean Vrancea, domnul Nicușor Halici** a reamintit că într-o ședintă anterioară, a fost aprobat proiectul privind includerea în evidențele contabile a sumelor necesare, urmând etapa de valorificare a masei lemnoase.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 11** proiectul privind “Aprobarea realizării unei construcții de tip hala cu destinația garaj - spălătorie auto, de către Sindicatul Liber Ambulanță Vrancea pentru Serviciul de Ambulanță Județean Vrancea, în municipiul Focșani, str. Comisia Centrală*”.*

**Fiind supus votului, proiectul de hotărâre a fost adoptat cu majoritate de voturi.** (28 voturi ”pentru” și 1 împotrivă)

**La punctul 12** proiectul privind *“*Emiterea și atribuirea licențelor de traseu provizorii, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către operatorii de transport declarați câștigători ai loturilor nr. 3, nr.27 și nr.28 din Programul județean de transport, în urma procedurilor de negociere fără invitație prealabilă la procedura concurențială de ofertare”.

**Fiind supus votului, proiectul de hotărâre a fost adoptat cu majoritate de voturi.** (28 voturi ”pentru” și 1 abținere)

**La punctul 13** proiectul privind privind *„*Modificarea și completarea Contractului de Asociere - anexă la Hotărârea Consiliului Județean Vrancea nr. 98/02.10.2008 privind asocierea Unității Administrativ-Teritoriale Județul Vrancea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curată” pentru dezvoltarea sistemului de management integrat al deșeurilor și extinderea infrastructurii în județul Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 14** proiectul privind “Avizarea documentației de atribuire a Contractului de delegare a gestiunii activității de colectare și transport a deșeurilor municipale din Lotul 2 (zonele 2-5 – Vidra, Gugești, CMID Haret și Adjud), Județul Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Judetul Vrancea, delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Lotului 2 (zonele 2-5 – Vidra, Gugești, CMID Haret și Adjud), județul Vrancea, pentru proiectul ,,Sistem de Management Integrat al Deșeurilor în județul Vrancea”

**Președintele Consiliului Județean Vrancea, domnul Nicușor Halici** a reamintit că este un proiect de mare anvergură, demarat din anul 2008, având ca termen de finalizare data de 31.12.2025, fără a mai avea drept de depașire. Proiectul include toate localitățile din județ, fiind împarțite pe loturi. Procedura de comasare a loturilor se va face motivat de faptul că loturile 3,4 și 5 nu fost licitate conform proiectului de baza din diverse motive, tehnice și economice.

**Fiind supus votului, proiectul de hotărâre a fost adoptat în unanimitate.** (29 voturi ”pentru”).

**La punctul 15** proiectul privind „Aprobarea Regulamentului de organizare și desfășurare a Programului de Internship al Consiliului Județean Vrancea”.

**Președintele Consiliului Județean Vrancea, domnul Nicușor Halici** a precizat că legea ne permite să aducem studenți în cadrul instituției, în vederea familiarizării acestora cu activitatea din sistemul administrativ, fiind un obiectiv important în formarea generațiilor viitoare.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 16** proiectul privind privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Modificări de compartimentare nestructurală, realizată din materiale ușoare – Modul familial Prâslea Focșani – corp clădire C1*”*

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 17** proiectul privind *„*Aprobarea documentației tehnice la faza Notă conceptuală și Temă de proiectare pentru obiectivul de investiții „Modificări de compartimentare nestructurală, realizată din materiale ușoare – Modul familial copii cu nevoi medicale speciale Focșani – corp clădire C2.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 18** proiectul privind “Acordarea unui stimulent financiar în valoare de 4.500 lei net elevului Darius Cristian Pană”.

**Președintele Consiliului Județean Vrancea, domnul Nicușor Halici** a reamintit că acordarea acestor stimulente s-a decis printr-o hotărâre anterioară pentru a încuraja copiii cu performanțe, astfel încât să fie luați ca și exemple de buna practică de cât mai mulți copii din județ.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 19** proiectul privind *„*Aprobarea execuției bugetare pentru trimestrul II al anului 2025.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 20** proiectul privind „Aprobarea Statutului Județului Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 21** proiectul privind *„*Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2025.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 22** proiectul privind „Actualizarea devizului general și a indicatorilor tehnico-economici pentru obiectivul de investiții Parcul Memoriei Naționale “Stejarii României - 100 de ani de istorie și demnitate” RoMândria”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 23** proiectul privind „ Aprobarea indicatorilor tehnico-economici actualizați și a devizului general actualizat pentru obiectivul de investiții „Modernizare DJ 204D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” județul Vrancea, aprobat pentru finanțare prin Programul național de investiții „Anghel Saligny”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 24** proiectul privind „ Actualizarea Devizului general și a indicatorilor tehnico-economici pentru obiectivul de investiție ,,REABILITARE POD DIN BETON ARMAT PE DJ 204 G, PESTE RÂUL PUTNA, COMUNA VULTURU, SAT BOȚÂRLĂU, KM. 16+550”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 25** proiectul privind „ Aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 26** proiectul privind „ Solicitarea delegării temporare a dreptului de administrare a unor sectoare de drum aflate în intravilanul municipiului Adjud, de la UAT municipiul Adjud-Consiliul Local al municipiului Adjud către în favoarea UAT județul Vrancea-Consiliul Județean Vrancea în vederea efectuării unor lucrări de reabilitare și modernizare infrastructură rutieră și trotuare”.

**Președintele Consiliului Județean Vrancea, domnul Nicușor Halici** a menționat că județul Vrancea este proprietar de drept ale acestor sectoare de drum, dar conform legii, drumurile județene aflate în intravilanul Unității Administrative Teroitoriale la care se face referire, sunt în administrarea directa a Consiliului local Adjud. Fiind un drum foarte afectat, este imperios necesar efectuarea de lucrari pe întregul sector de drum și nu pe porțiuni, urmând a fi identificate resurse finaciare pentru modernizarea acestuia, deoarece [Compania Nationala de Administrare a Infrastructurii Rutiere se afla în incapacitatea de a prelua administrarea, neavând resursele necesare.](https://www.facebook.com/CNAIRSA/?locale=ro_RO)

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 16 iulie 2025.

**Președintele**

**Consiliului Județean Vrancea**

**Nicușor HALICI**

**Secretarul general al județului**

**Raluca Dan**